61961V0001
ΓΝΩΜΟΔΟΤΗΣΗ ΤΟΥ ΔΙΚΑΣΤΗΡΙΟΥ
της 13ης Δεκεμβρίου 1961
Αντικείμενο της γνωμοδοτήσεως:
Τροποποίηση του άρθρου 65 της Συνθήκης ΕΚΑΧ.
Κείμενο της γνωμοδοτήσεως:
Το σχέδιο τροποποιήσεως του άρθρου 65 της Συνθήκης περί ιδρύσεως της Ευρωπαϊκής Κοινότητας Άνθρακα και Χάλυβα, όπως υποβλήθηκε στο Δικαστήριο από την Ανωτάτη Αρχή και το Ειδικό Συμβούλιο Υπουργών με έγγραφο της 20ής Ιουλίου 1961, δεν είναι σύμφωνο προς τις διατάξεις του άρθρου 95, τρίτη και τέταρτη παράγραφος, κατά τα σημεία που:
α)
Η πρόταση να υπόκεινται σε άδεια κατά την έννοια του άρθρου 65, παράγραφος 2, συμφωνίες που αφορούν την προσαρμογή στους νέους όρους πωλήσεως υπερβαίνει το πλαίσιο της προσαρμογής των κανόνων περί της ασκήσεως από την Ανωτάτη Αρχή των εξουσιών που της έχουν παρασχεθεί από τη διάταξη αυτή.
β)
Η πρόταση η οποία προβλέπει ολική ή μερική απόκλιση από τις προϋποθέσεις του άρθρου 65, παράγραφος 2, εδάφιο 1, στοιχείο γ, υπερβαίνει το πλαίσιο της προσαρμογής των κανόνων περί της ασκήσεως από την Ανωτάτη Αρχή των εξουσιών που τις έχουν παρασχεθεί από το άρθρο 65, παράγραφος 2, περαιτέρω δε προσκρούει στη διάταξη του άρθρου 4, στοιχείο δ, της Συνθήκης.